Den belgiske WorldTour-hold har netop meddelt, at holdet har skrevet kontrakt med det unge danske talent for de kommende to sæsoner.

Antallet af danskere der kører på WorldTour-niveau øges fra næste år, når Rasmus Byriel Iversen fra 1. januar 2019 kan kalde sig professionel cykelrytter.



Iversen har i denne sæson kørt for det italienske U23-hold General Store Bottoli og har vundet ikke mindre end syv sejre denne sæson, hvilket fik Lotto Soudal til skrive kontrakt med ham.



I 2017 kørte Rasmus Byriel Iversen for Giant-Castelli, men da holdet lukkede forud for denne sæson, flyttede han til Italien for at jagte drømmen om at blive professionel.



"Jeg er meget glad for at blive en del af Lotto Soudal! Enhver cykelrytter håber at skifte til et WorldTour-hold en dag, og nu er denne drøm blevet en realitet for mig. I løbet af mit første år som U23-rytter var jeg en del af det danske udviklingshold Giant-Castelli. Da holdet lukkede i 2017, flyttede jeg til Italien, hvor jeg kunne bryde igennem som ung rytter. Denne sæson har jeg vundet syv løb, hvoraf to har været enkeltstarter,” forklarer Rasmus Byriel Iversen ifølge en pressemeddelelse.



Efter en sæson med mange triumfer, så er han dog klar på at trække i arbejdstøjet for sit nye hold, og få den nødvendige erfaring for at kunne begå sig på det professionelle niveau.



"Jeg ved endnu ikke hvilken rolle jeg får på holdet, men gør jeg selvfølgelig, som jeg får besked på: Hvis jeg kan hjælpe holdet ved at føre feltet i 100 kilometer, bliver jeg glad for at gøre det. Vil jeg få mulighed for at tage min chance i fremtiden? Så gør jeg mit bedste for at opnå det bedste resultat,” fortsætter han.

”Lige nu er det vigtigste for mig at hjælpe holdet og få en masse erfaring. Det bliver et helt nyt kapitel og en helt ny måde at køre løb på. Det er meget spændende, og jeg glæder mig virkelig til næste sæson,” slutter Rasmus Byriel Iversen.



Den unge dansker bliver professionel i en alder af blot 20 år.